Lystrup Tandklinik søger erfaren tandplejer

Da vores dygtige tandplejer har søgt nye udfordringer, søger vi nu hendes afløser til at indgå i vores team pr. 1. april eller snarest derefter.

Lystrup Tandklinik er en moderne og velfungerende tandklinik beliggende i en forstad til Aarhus. Vi er 3 tandlæger, 1 tandplejer og 5 klinikassistenter. Derudover en kirurg og en OR tandlæge på konsulentbasis. Vi udfører alle former for tandbehandling.

Vi har en travl hverdag, hvor høj faglighed er en selvfølge. Vi sætter stor pris på en uformel atmosfære og en humoristisk og afslappet omgangstone.

Vi kan tilbyde:

* 28-32 timer pr. uge.
* Faglig sparring.
* Løbende efteruddannelse.
* Et godt arbejdsmiljø med god stemning og gode kolleger.

Vi ønsker:

* Du har erfaring fra privat praksis.
* Du er faglig dygtig og engageret.
* Du er god til at arbejde selvstændigt og tage ansvar, men har også lyst til at indgå i et fagligt og socialt fællesskab med resten af teamet.
* Du sætter patienterne i centrum, er empatisk og serviceminded.
* Du har et godt humør og lyst til at deltage aktivt og udviklende i vores team.

Vi glæder os til at modtage din ansøgning snarest, vedlagt relevante referencer og anbefalinger på info@lystruptandklinik.dk telefon 86221390

Venlig hilsen

Tandlæge Annette Maarup og Inge Schrøder Lystrup Tandklinik Elstedhøj 6 8520 Lystrup

Hvis du vil vide mere om os, se på vores hjemmeside www.lystruptandklinik.dk